B4-1081, 1091, 1132, 1143 και 1150/98

Ψήφισμα σχετικά με το Σουδάν

Το Ευρωπαϊκό Κοινοβούλιο,

A. λαμβάνοντας υπόψη τον εορτασμό της 50ής επετείου της Παγκόσμιας Διακήρυξης των Δικαιωμάτων του Ανθρώπου,

Β. ανησυχώντας για το γεγονός ότι τόσο η κυβέρνηση του Σουδάν όσο και οι επαναστάτες προβαίνουν σε μαζικές παραβιάσεις των ανθρωπίνων δικαιωμάτων παρά τις επανειλημμένες εκκλήσεις της διεθνούς κοινότητας,

Γ. ανησυχώντας σοβαρά από την πολιτική της καταστολής της θρησκευτικής ελευθερίας που ακολουθεί η σουδανική κυβέρνηση, κυρίως εναντίον των χριστιανικών κοινοτήτων, καθώς και από την ποινική διαδικασία που άρχισε τον Ιούλιο του 1998 κατά 18 κατηγορουμένων, μεταξύ των οποίων δύο σουδανοί ιερείς, οι πατέρες Sebit και Boma, που δικάστηκαν από ποινικό και όχι από αστικό δικαστήριο και κατέστησαν αντικείμενο βασανισμών και κακής μεταχείρισης,

Δ. ανησυχώντας σοβαρά από τον εμφύλιο πόλεμο που συνεχίζεται στο Σουδάν περισσότερο από 15 χρόνια, πόλεμος που έχει προκαλέσει τεράστιες συμφορές, ιδίως μεταξύ των πολιτών, και που έχει οδηγήσει σε παραβιάσεις τόσο των ανθρωπίνων διαιωμάτων όσο και του διεθνούς ανθρωπιστικού δικαίου, καθώς και σε μαζικές εκτοπίσεις και στη διάλυση οικονομικών και κοινωνικών δομών,

E. ανησυχώντας σοβαρά από τη συμφορά της πείνας που εξακολουθεί να μαστίζει εκατομμύρια ανθρώπων στο Νότιο Σουδάν, κυρίως στην περιοχή Bahr el Ghazal και παρά την κατάπαυση του πυρός που επεβλήθηκε στην ως άνω περιοχή για να επιτραπεί η προώθηση των τροφίμων, η οποία (κατάπαυση του πυρός) εκπνέει στις 15 Ιανουαρίου 1999,

ΣΤ. λαμβάνοντας υπόψη την μεσολάβηση της Διακυβερνητικής Αρχής για την Ανάπτυξη (IGAD) για τη εξεύρεση μιας ειρηνικής ρύθμισης της εν λόγω διαμάχης,

Ζ. ανησυχώντας σε μεγάλο βαθμό από το γεγονός ότι εξακολουθούν να εισρέουν στην περιοχή όπλα για τα αντιμαχόμενα μέρη, όπλα που έχουν πυροδοτήσει σειρά νέων μαχών και έχουν πολλαπλασιάσει τις θανατικές επιπτώσεις τους στον αστικό πληθυσμό και ανησυχώντας για την ευρεία χρησιμοποίηση ναρκών ξηράς από όλους τους αντιμαχομένους,

Η. λαμβάνοντας υπόψη ότι η επιβολή εκ μέρους των Ηνωμένων Εθνών ενός εμπάργκο όπλων και σχετικού υλικού στο Σουδάν αποτελεί μέτρο άμεσης προτεραιότητας για να παρεμποδιστεί η περαιτέρω κλιμάκωση των συγκρούσεων,

Το Ευρωπαϊκό Κοινοβούλιο,

1. επαναλαμβάνει ότι καταδικάζει την κυβέρνηση του Σουδάν για τις επαναλαμβανόμενες παραβιάσεις των ανθρωπίνων δικαιωμάτων και του διεθνούς ανθρωπιστικού δικαίου[semigr ]

2. καταδικάζει τις παραδόσεις όπλων στα αντιμαχόμενα μέρη στο Σουδάν και καλεί τα κράτη μέλη της Ευρωπαϊκής Ένωσης και τις Συνδεδεμένες Χώρες να προωθήσουν στο Συμβούλιο Ασφαλείας του ΟΗΕ ένα εμπάργκο για την παράδοση όπλων, πυρομαχικών, εξαρτημάτων, υλικού επισκευών και συντήρησης, καθώς και τη μεταφορά στρατιωτικής τεχνολογίας και βοήθειας σε όλα τα αντιμαχόμενα μέρη στο Σουδάν[semigr ]

3. καλεί τις Συνδεδεμένες Χώρες της ΕΕ να συμβάλουν και αυτές στο εμπάργκο της ΕΕ, να υποστηρίξουν το εμπάρκο όπλων του ΟΗΕ και να συμμορφωθούν προς τις αρχές και τα κριτήρια του Κώδικα Συμπεριφοράς της ΕΕ για τις μεταφορές όπλων, όπως αναφέρεται στη δήλωση της 3ης Αυγούστου 1998 από την ΕΕ και τις Συνδεδεμένες Χώρες της Κεντρικής και Ανατολικής Ευρώπης, την Κύπρο και τα μέλη της ΕΖΕΣ[semigr ]

4. καλεί τα κράτη μέλη και τις Συνδεδεμένες Χώρες να αναπτύξουν ελεγκτικούς μηχανισμούς του εμπάρκο της ΕΕ, να διερευνούν αναφερόμενες παραβιάσεις και να καθιστούν υπεύθυνους τους παραβάτες[semigr ]

5. καλεί τη σουδανική κυβέρνηση να κυρώσει και να συμμορφωθεί αυστηρώς με τη Συνθήκη Mine Ban του 1997 να προσυπογράψει και να προσχωρήσει στη Σύμβαση του 1993 για τα Χημικά Όπλα, να προσχωρήσει στη Σύμβαση του 1972 για τα βιολογικά όπλα, να προσχωρήσει στη Σύμβαση του 1980 για ορισμένα συμβατικά όπλα, καθώς και στα συμπληρωματικά πρωτόκολλα Ι και ΙΙ στη Σύμβαση της Γενεύης του 1949[semigr ]

6. υποστηρίζει τις προσπάθειες μεσολάβησης του IGAD προκειμένου να καθορισθούν οι όροι μιας βιώσιμης ειρήνης και σταθερότητας για το Σουδάν και για τους γείτονές του και τους καλεί όλους να απέχουν από κάθε ενέργεια που θα οδηγούσε σε επιβράδυνση ή υπονόμευση της ειρηνευτικής διαδικασίας[semigr ]

7. προτρέπει όλα τα μέρη να παγιώσουν τη συμφωνία της προσωρινής κατάπαυσης του πυρός, που ισχύει στην περιοχή Bahr el Ghazal, και να της δώσουν ένα οριστικό χαρακτήρα γενικού επιπέδου[semigr ]

8. ζητεί από την Επιτροπή και από τα κράτη μέλη να διατηρήσουν τις κυρώσεις και την αναστολή της αναπτυξιακής βοήθειας για όσο χρόνο η σουδανική κυβέρνηση δεν σταματήσει τις παραβιάσεις των ανθρωπίνων δικαιωμάτων[semigr ]

9. παροτρύνει και τα δύο μέρη να μην παρεμποδίζουν την κυκλοφορία του προσωπικού της ανθρωπιστικής βοήθειας, καθώς και την ομαλή προώθηση και τη διανομή της βοήθειας, να σταματήσουν την εκτροπή της ιατρικής και επισιτιστικής βοήθειας από τον προορισμό της και να συνεργασθούν άνευ επιφυλάξεων και άνευ όρων για να φθάνει η ανθρωπιστική βοήθεια στις ζώνες που την έχουν ανάγκη[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στους συμπροέδρους της Συνέλευσης Ίσης Εκπροσώπησης ΑΚΕ-ΕΕ, το Γενικό Γραμματέα του ΟΗΕ, τον ΟΑΕ, τα κράτη μέλη της IGAD, καθώς και την κυβέρνηση του Σουδάν.